|  |
| --- |
| PRITARTA  Ignalinos rajono savivaldybės mero  2023 m. d. potvarkiu Nr.  PATVIRTINTA  Ignalinos ,,Šaltinėlio“ mokyklos  direktoriaus  2023 m. d. įsakymu Nr. V- |

**IGNALINOS „ŠALTINĖLIO“ MOKYKLOS**

**2023–2026 METŲ STRATEGINIS PLANAS**

Ignalina, 2023

**TURINYS**

1. BENDROSIOS NUOSTATOS
2. MOKYKLOS PRISTATYMAS
3. SITUACIJOS ANALIZĖ
4. VIDAUS IŠTEKLIŲ ANALIZĖ
5. MOKYKLOS 2018-2021 METŲ STRATEGINIO PLANO ANALIZĖ
6. MOKYKLOS SSGG
7. STRATEGINĖS IŠVADOS
8. MOKYKLOS VEIKLOS STRATEGIJA. MOKYKLOS TIKSLAI IR UŽDAVINIAI
9. STRATEGIJOS ĮGYVENDINIMO PLANAS
10. STRATEGINIO PLANO ĮGYVENDINIMO PRIEŽIŪRA
11. **BENDROSIOS NUOSTATOS**

Ignalinos ,,Šaltinėlio“ mokyklos 2023–2026 metų strateginis planas yra įstaigos strategijos 2018–2021 metų tęsinys. Ignalinos ,,Šaltinėlio“ mokyklos (toliau – mokyklos) strateginio plano tikslas – tikslingai pasirinkti reikiamas mokyklos veiklos tobulinimo kryptis ir prioritetus, numatyti, kaip bus įgyvendinamas ugdymo(si) procesas, efektyviai ir tikslingai organizuoti mokyklos veiklą, telkti įstaigos bendruomenę jų įgyvendinimui.

Strateginio plano projektą rengė 2022 m. kovo 16 d. mokyklos direktoriaus įsakymu Nr. V-18 sudaryta darbo grupė. Strateginio plano projektas buvo tikslinamas 2023 m. vasario mėnesį.

Rengdama strateginį 2023–2026 metų planą mokykla vadovavosi:

* Lietuvos Respublikos švietimo įstatymu;
* Lietuvos pažangos strategija „Lietuva 2030“;
* Lietuvos Respublikos švietimo, mokslo ir sporto ministerijos 2021–2023 metų strateginiu veiklos planu;
* [Ignalinos rajono savivaldybės bendrojo ugdymo mokyklų tinklo pertvarkos 2021–2025 metų bendruoju planu;](https://ignalina.lt/lt/doclib/eh7u8roe3te5uenakqajypybmbgrw13y)

- mokyklos nuostatais;

* mokyklos veiklos įsivertinimo rezultatais;
* mokyklos veiklos ataskaitomis;
* mokyklos bendruomenės narių rekomendacijomis, pageidavimais ir pasiūlymais;
* visuomenės poreikiais, esama situacija, išoriniais ir vidiniais veiksniais bei atsižvelgiant į turimus žmogiškuosius, materialinius išteklius.

Rengiant mokyklos strateginį planą buvo laikomasi viešumo, bendravimo, bendradarbiavimo ir partnerystės principų.

1. **MOKYKLOS PRISTATYMAS**

Ignalinos ,,Šaltinėlio“ mokykla yra Ignalinos rajono savivaldybės biudžetinė įstaiga turinti juridinio asmens teises, įsteigta 1980-02-08. Ignalinos rajono valdybos 1995 m. vasario 23 d. sprendimu Nr. 56v Ignalinos vaikų lopšeliui-darželiui suteiktas ,,Šaltinėlio“ vardas. Ignalinos rajono savivaldybės tarybos 2006 m. gruodžio 22 d. sprendimu Nr. T-867 pakeistas lopšelio-darželio tipas, įstaiga tapo Ignalinos mokykla-darželiu ,,Šaltinėlis“. Nuo 2010 m. birželio 29 d. mokykloje-darželyje įkurtas Dienos socialinės globos skyrius. Šio skyriaus veiklos sritis – socialinės paslaugos. 2012 m. birželio 27 d. Ignalinos rajono savivaldybės tarybos sprendimu Nr. T-113 pakeistas mokyklos-darželio tipas, įstaiga tapo Ignalinos ,,Šaltinėlio“ mokykla. 2020 m. rugsėjo 17 d. Ignalinos rajono savivaldybės tarybos sprendimu Nr. T-203 mokykloje įsteigtas bendrabutis. Bendrabučio buveinė – Ligoninės g. 13 B, LT–30112 Ignalina. Ignalinos rajono savivaldybės tarybos 2022 m. balandžio 27 d. Nr. T-78 sprendimu, pertvarkyta Ignalinos ,,Šaltinėlio“ mokyklos vidaus struktūra panaikinant Didžiasalio skyrių pasibaigus 2021-2022 mokslo metų ugdymo procesui.

Mokykla turi Vidiškių skyrių. Jo buveinė – Melioratorių g. 8, Vidiškės.

Įstaiga pasirinkusi sveikos gyvensenos ugdymo kryptį. Dalyvauja respublikiniuose projektuose ,,Sveika mokykla“, ,,Sveikatiada“, Lietuvos mažųjų žaidynėse, ,,Futboliukas“.

Mokykloje ugdymas organizuojamas pagal šias programas:

* Ikimokyklinio ugdymo programą „Vaikų balsai ,,Šaltinėlio“ čiurlenime“;
* Priešmokyklinio ugdymo bendrąją programą;
* Pradinio ugdymo individualizuotą programą;
* Pagrindinio ugdymo individualizuotą programą;
* Socialinių įgūdžių ugdymo programą.

Integruojama Sveikatos stiprinimo programa ,,Augu sveikas ir stiprus“ 2023–2027 m. m.

Įgyvendinant įstaigos ugdymo programas, pagrindinis dėmesys skiriamas vaikų sveikatos stiprinimui, bendrųjų gebėjimų ugdymui priešmokyklinėse grupėse, vaikų (jaunuolių) kūrybinių galių plėtotei.

Mokykla yra atvira pokyčiams: turi geros partnerystės tinklą su regiono ikimokyklinėmis įstaigomis, pedagogai veda kvalifikacijos kėlimo seminarus, pasisako konferencijose, turi respublikinių konferencijų organizavimo patirtį.

Puoselėjamos senos ir kuriamos naujos, savitos įstaigos tradicijos. Vykdomos įvairios gerumo, labdaros akcijos.

Mokykla turi savo emblemą, vėliavą, himną. Informacija apie mokyklos veiklą skelbiama internetiniame puslapyje [www.ignalinossaltinelis.lt](http://www.ignalinossaltinelis.lt).

Mokykloje ir jos skyriuje organizuojamos įvairios pramogos, švenčiamos kalendorinės šventės, puoselėjamos krašto tradicijos, papročiai. Renginiuose, akcijose aktyviai dalyvauja vaikai, jų tėveliai, įstaigos darbuotojai. Ugdytiniai kiekvienais metais dalyvauja įvairiuose rajoniniuose kultūriniuose renginiuose, respublikiniuose muzikiniuose, fotografijų konkursuose, piešinių ir darbelių parodose.

**Organizacinė struktūra**

Mokyklai vadovauja direktorius. Mokyklos ugdomąją veiklą koordinuoja pavaduotojas ugdymui. Ūkinei veiklai vadovauja ūkvedys.

Mokykloje veikia savivaldos institucijos: Mokyklos taryba, Mokytojų taryba, mokytojų metodinė grupė, grupių tėvų komitetai.

Veikia komisijos: Vaiko gerovės komisija, Mokytojų atestacinė komisija, Darbo tvarkos priežiūros komisija, Metinės inventorizacijos komisija, Darbo taryba. Taip pat veikia darbo grupės: ikimokyklinio ugdymo programos atnaujinimo, metų veiklos plano sudarymo, ugdymo plano sudarymo ir kt.

Įstaigoje 2018–2021 m. m. veikė 18 ugdytinių grupių:

**Bazinėje mokykloje:**

3 - ankstyvojo amžiaus grupės (1-3 m.)

7 - ikimokyklinio amžiaus grupės (3-5 m.)

2 - priešmokyklinio ugdymo grupės (atskiros),

1 - specialiųjų įgūdžių ugdymo klasė (8-21 m.)

**Vidiškių skyriuje**:

3 - mišraus amžiaus grupės (1-7 m.)

**Didžiasalio skyriuje**:

2 - mišraus amžiaus grupės (1-7 m.)

Mokyklos pagrindinė paskirtis – pagrindinės mokyklos tipo pagrindinė mokykla. Kitos paskirtys: ikimokyklinio ugdymo grupės įstaiga lopšelis-darželis; Pagrindinės mokyklos tipo specialioji mokykla intelekto sutrikimą turintiems mokiniams.

Mokykloje išduodami mokymosi pasiekimus įteisinantys dokumentai:

* Mokymosi pasiekimų pažymėjimas;
* Pradinio ugdymo pasiekimų pažymėjimas;
* Vidurinio ugdymo pasiekimų pažymėjimas (išduodamas baigusiems Socialinių įgūdžių ugdymo programą);

**Materialiniai ištekliai**

Mokykla pastatyta 1980 metais. Bendras patalpų plotas – 4245,02 kv. metrų, iš jų – Ignalinos ,,Šaltinėlio“ mokykloje – 2030,92 kv. metrų. Bendrabutyje – 302,76 kv. metrų, Vidiškių skyriuje – 1181,49 kv. metrų. Mokykloje ir jos skyriuje yra sporto salės, pramogų salės, seklyčia-muziejus, metodinis kabinetas, ugdytinių užsiėmimo grupės, miegamieji, vaikų priėmimo kambariai, logopedų, dietologų kabinetai, administracijai skirtos patalpos, virtuvės, sandėliai, rūsiai ir kt. patalpos.

2010 m. savivaldybes lėšomis suremontuota mokyklos skalbykla. 2012 m. atliktas kapitalinis remontas tuo laiku veiklą vykdžiusiame mokyklos Dienos socialinės globos skyriuje (projektas „Nestacionarių socialinių paslaugų infrastruktūros gerinimas Ignalinos rajone“). Šiuo metu ten įsteigtas bendrabutis. 2014 m. baigtas projektas „Ignalinos „Šaltinėlio“ mokyklos modernizavimas“. Atliktas vidaus patalpų remontas, aprūpintos vaikų grupės, salės naujais baldais. Renovuota šildymo sistema (projektas ,,Energijos efektyvumo didinimas“).

2016 m. atliktas Vidiškių skyriaus pastato modernizavimas. Suremontuota virtuvė, aprūpinta nauja įranga. Atlikti vidaus remonto darbai.

Ignalinos ,,Šaltinėlio“ mokykla yra prie miško. 2020 m. rajono savivaldybei finansavus, užtikrinant higienos reikalavimus, ,,Šaltinėlio“ mokyklos teritorija buvo aptverta ne žemesne nei 1,5 m aukščio tvora. 2021 m. Vidiškių skyriuje aptverta tvora darželio žaidimų aikštelės. Taip užtikrintas vaikų saugumas. Be to, apsaugotos vaikų žaidimų aikštelės, smėlio dėžės.

Tiek pastatų išorė, tiek vidaus patalpos sutvarkytos. ,,Šaltinėlio“ mokyklos ir jos skyrių visose grupėse atnaujinta patalynė. Įkurta nemažai edukacinių erdvių. ,,Šaltinėlio“ mokykla turi šiltnamį, kuriame auginamos daržovės. Praplėstas prieskoninių žolelių daržas. Atnaujintas sveikatingumo takas. Grupės papildytos naujomis knygomis, žaidimais, žaislais.

2021 m. įrengtos naujos edukacinės erdvės, perdažytos, suremontuotos esamos žaidimų aikštelės, nupirkta smėlio į vaikų žaidimų dėžes, nupirkti į koridorius stendai, pasaulio ir Ignalinos krašto žemėlapiai ir kt. Siekiant geresnės vaikų ugdymo kokybės būtų tikslinga mokykloje įkurti erdvę tyrinėjimams, atskiras sporto salės patalpas, sporto aikštelę su saugia gumine danga.

Įgyvendinus mokyklos 2018–2021 m. strateginį planą, galima konstatuoti, kad numatyti strateginiai tikslai ir jiems iškelti uždaviniai pagal galimybes įgyvendinti.

**Finansiniai ištekliai**

Mokykla finansuojama Ignalinos rajono savivaldybės biudžeto lėšomis, valstybės biudžeto mokymui skirtomis lėšomis, įstaigos surinktomis savivaldybės biudžeto lėšomis, valstybės biudžeto ūkio lėšomis, skirtomis specialiosios klasės mokiniams išlaikyti.

Papildomos lėšos pritraukiamos gaunant projektų finansavimą, nuomojant pramogų salę, gaunant 1,2% paramą. Dalyvaujame programoje ,,Vaisių ir daržovių bei pieno ir pieno produktų vartojimo skatinimo vaikų ugdymo įstaigose“ (vaisių ir pieno produktų tiekimas).

**Ryšių sistema**

**Bendradarbiavimas su socialiniais partneriais**

Mokykla bendradarbiauja su:

* Ignalinos rajono savivaldybės administracijos Švietimo ir kultūros skyriumi;
* Ignalinos rajono švietimo pagalbos tarnyba;
* Ignalinos rajono savivaldybės administracijos Socialinės paramos ir kaimo reikalų skyriumi;
* Valstybinės vaiko teisių apsaugos ir įvaikinimo tarnybos Utenos apskrities vaiko teisių apsaugos Ignalinos skyriumi;
* **Ignalinos rajono savivaldybės visuomenės sveikatos biuru**;
* Utenos apskrities VPK Ignalinos rajono policijos komisariatu;
* Ignalinos Miko Petrausko muzikos mokykla;
* Ignalinos rajono švietimo ir sporto paslaugų centru;
* Ignalinos rajono savivaldybės viešosios bibliotekos Vaikų literatūros skyriumi;
* Ignalinos Česlovo Kudabos gimnazija;
* Ignalinos r. Didžiasalio ,,Ryto“ gimnazija;
* Didžiasalio vaikų globos ir socialinės paramos šeimai centru;
* Ignalinos r. Vidiškių gimnazija;
* Ignalinos šv. Marijos vardo bažnyčios Carito vaikų dienos centru ,,Eldoradas“;
* Zarasų ,,Lakštingalos“ mokykla;
* Visagino lopšeliu-darželiu ,,Auksinis raktelis“;
* Švenčionių miesto mokykla lopšeliu - darželiu ,,Gandriukas“,
* Švenčionėlių lopšeliu-darželiu ,,Vyturėlis“;
* Latvijos Daugpilio miesto specialiųjų poreikių darželiu Nr.15;
* Miesto ir rajono seniūnijomis.

**Vidaus kontrolės ir vidaus įsivertinimo sistema**

Mokykloje veiklos įsivertinimas vykdomas taikant Lietuvos Respublikos švietimo ir mokslo ministro 2005-07-22 įsakymu Nr. ISAK-1557 patvirtintą Ikimokyklinio ugdymo mokyklos vidaus audito metodiką. Įstaigos veiklos įsivertinimą atlieka direktoriaus įsakymu sudaryta darbo grupė. Mokykloje vykdoma vidaus kontrolė, grįsta pasitikėjimu personalu, orientuota į darbuotojų motyvavimą ir kūrybiškumą, atsakomybės už darbo rezultatus stiprinimą ir savarankiškumo skatinimą. Pedagoginės veiklos priežiūrą vykdo direktorius ir direktoriaus pavaduotojas ugdymui, Ignalinos rajono savivaldybės administracijos Švietimo ir kultūros skyriaus specialistai.

Mokyklos finansinė veikla kontroliuojama vadovaujantis mokyklos parengtomis finansų kontrolės taisyklėmis. Mokyklos finansinę, ūkinę kontrolę taip pat vykdo Valstybės kontrolės įgaliotos institucijos ir steigėjas.

Įstaigos higieninę ir maisto kokybės priežiūrą atlieka Valstybinės maisto ir veterinarijos tarnybos Utenos departamento Ignalinos skyrius bei Ignalinos rajono visuomenės sveikatos centras.

# SITUACIJOS ANALIZĖ

IŠORINĖ ANALIZĖ

**Politiniai teisiniai veiksniai**

Lietuvos politiniame gyvenime nuolat vyksta pokyčiai. Nuo priimamų politinių ir teisinių sprendimų priklauso mokyklos veikla.

Lietuvos švietimo politika orientuota į Vakarų šalių vertybes ir formuojama pirmiausiai atsižvelgiant į Europos Sąjungos švietimo gaires ir prioritetus.

Nacionaliniame lygmenyje pagrindinius prioritetus ir kryptis švietimo srityje šiuo metu apibrėžia šie pagrindiniai strateginiai dokumentai: „Lietuvos pažangos strategija „Lietuva 2030“ (patvirtinta Lietuvos Respublikos Seimo 2012 m. gegužės 15 d. nutarimu Nr. XI-2015). Įgyvendinant Valstybės pažangos strategiją vienas iš uždavinių yradidinti viešųjų paslaugų kokybę ir prieinamumą, kompleksiškai modernizuoti ikimokyklinio ugdymo įstaigas ir didinti ikimokyklinio ugdymo paslaugų prieinamumą. Kitos strategijoje akcentuojamos sritys: pedagogų kvalifikacijos didinimas, lyderystės skatinimas, įsivertinimu ir duomenimis grįstas švietimo valdymas, mokymosi visą gyvenimą sistemos kūrimas ir profesinės orientacijos teikimas.

Ikimokyklinis ir priešmokyklinis ugdymas yra pirminės Lietuvos švietimo sistemos pakopos, užtikrinančios lygias starto galimybes mokymuisi pradinio ugdymo pakopoje. Todėl labai svarbu, kokius reikalavimus ir reikšmę šio ugdymo pakopoms skirs šalies vyriausybė, rajono savivaldybės vadovai politiniame, socialiniame, ekonominiame ir technologiniame – inovacijų lygmenyje.

Ignalinos rajono savivaldybės 2018-2024 metų strateginiame plėtros plane vienas iš keliamų tikslų (2.1. Išsilavinusios visuomenės formavimas) uždavinių (2.1.1) – Tobulinti ugdymo paslaugų kokybę ir prieinamumą.

Mokyklos paskirtis – padėti šeimai kvalifikuotai ugdyti vaiką (mokinį), padėti suvokti šiuolaikinį pasaulį, būti savarankišku, atsakingu, veikliu, kritiškai mąstančiu ir gebančiu mokytis bei kurti.

Mokyklos strategija, veiklos planai, ugdymo programos kuriamos atsižvelgiant į mokyklos bendruomenės poreikius, į ugdytinių tėvų lūkesčius. Realizuojami pagrindiniai Lietuvos švietimo vertybiniai principai.

**Ekonominiai veiksniai**

Lietuvos švietimo įstaigų finansavimas priklauso nuo šalies ekonominės būklės. Nuo 2011 m. sausio 1 d. įvestas ikimokyklinio ugdymo krepšelis. Iš jo 20 val. per savaitę (4 val. per dieną ) skiriama ugdymui finansuoti. Šios lėšos panaudojamos pedagogų darbo užmokesčiui, ugdymo priemonėms įsigyti, pažintinei veiklai, darbuotojų kvalifikacijai tobulinti, informacinėms ir komunikacinėms technologijoms diegti bei naudoti. Kitą pedagogų darbo užmokesčio dalį ir aplinkos lėšas finansuoja savivaldybė.

Įstaiga turi paramos gavėjo statusą. Kasmet gauna 1,2 % pajamų mokesčio skyrimo paramos gavėjui lėšų. Gautą paramą naudoja bendruomenės poreikiams.

Įstaiga dalyvauja ES remiamoje programoje ,,Vaisių ir daržovių bei pieno ir pieno produktų vartojimo skatinimo vaikų ugdymo įstaigose“ (vaisių ir pieno produktų tiekimas).

Ignalinos ,,Šaltinėlio“ mokykla ir jos skyrius yra renovuoti. Finansavimas vykdytas iš ES struktūrinių fondų ir valstybės biudžeto lėšų.

**Socialiniai demografiniai veiksniai**

Lietuvos ekonominės ir socialinės padėties analizė rodo, kad nemažėja vaikų, augančių skurdo rizikos lygio šeimose, daugėja nepilnų šeimų, vyksta emigracija, prastėja vaikų sveikata, didėja specialiųjų poreikių vaikų skaičius. Ikimokyklinio ugdymo įstaigose daugėja vaikų, turinčių ugdymosi sunkumų, elgesio ir emocijų sutrikimų, pedagogiškai apleistų. Todėl šiandien itin svarbu užtikrinti lygias galimybes ugdytis vaikams, turintiems specialiųjų ugdymosi poreikių. Vaikams, turintiems specialiųjų ugdymosi poreikių, ugdymo turinys pritaikomas, atsižvelgiant į kiekvieno vaiko poreikius, švietimo pagalbos specialistų rekomendacijas, tėvų (globėjų) lūkesčius.

**Ugdytiniai:**

|  |  |  |  |  |
| --- | --- | --- | --- | --- |
| Ugdytiniai | 2019 m. m. | 2020 m. m. | 2021 m. m. | 2022 m. m. |
| Ikimokyklinukai | 231 | 239 | 231 | 182 |
| Priešmokyklinukai | 65 | 46 | 63 | 79 |
| Mokiniai | 6 | 6 | 5 | 5 |
| Viso | 302 | 291 | 299 | 266 |

Pastaba: pertvarkius Ignalinos ,,Šaltinėlio“ mokyklos vidaus struktūrą panaikinant Didžiasalio skyrių nuo 2022 m. rugsėjo 1 d. sumažėjo ugdytinių skaičius.

**Ugdytinių maitinimas (2022 m.)**

|  |  |  |
| --- | --- | --- |
| Skyriai | Nemokamą maitinimą gaunančių vaikų skaičius | Vaikų skaičius, kurie už maitinimą moka 50% |
| Ignalinos „Šaltinėlio“ mokykla | 14 | 34 |
| Vidiškių skyrius | 7 | 8 |
| **Iš viso** | **21** | **42** |

Pastaba: tiek nemokamą maitinimą gaunančių vaikų skaičius, tiek vaikų skaičius, kurie už maitinimą moka 50%, išlieka beveik toks pats.

Maitinimas organizuojamas mokykloje. Vaikai maitinami tris kartus per dieną pagal maitinimo valgiaraščius.

Tėvams suteikiama galimybė rinktis, bet ne trumpiau kaip savaitei, ar vaikas nevalgys pusryčių ar vakarienės. Vadovaujantis Lietuvos Respublikos socialinės paramos mokiniams įstatymu, tėvams pateikus socialinei paramai mokiniams gauti reikalingus dokumentus, per mokslo metus priešmokyklinės grupės vaikams buvo skirta parama pietų nemokamam maitinimui. Karantino metu nelankiusiems vaikams buvo išduodami maisto daviniai, atsižvelgiant į rekomenduojamus vaikų maitinimui produktus.

**Socialinė tėvų (globėjų) padėtis 2022 m.**

|  |  |  |  |
| --- | --- | --- | --- |
|  | Ignalinos ,,Šaltinėlio“ mokykla | Vidiškių skyrius | Viso |
| Daugiavaikių šeimų sk. | 42 | 11 | 53 |
| Bedarbis vienas iš tėvų | 33 | 6 | 39 |
| Bedarbiai abu tėvai | 2 | 4 | 6 |
| Nepilnos šeimos | 19 | 3 | 22 |
| Socialiai remtinų vaikų sk. | 10 | 2 | 12 |

Per paskutinius metus vaikų sveikatingumo rodikliai stabilūs, tačiau didėja skaičius vaikų, turinčių specialiųjų ugdymo(si) poreikių.

**Technologiniai ir edukaciniai veiksniai**

Vienu iš pagrindinių valstybės ilgalaikės raidos strategijos tikslų yra vykdyti informacinės ir žinių visuomenės plėtros programą. Informacinės ir komunikacinės technologijos vis labiau veikia ugdymo ir ugdymosi metodus, daro įtaką ne tik ugdymo turiniui, bet ir visam ugdymo procesui, todėl tampa svarbiu veiksniu modernizuojant ikimokyklinio ugdymo įstaigą, siekiant naujų kompetencijų ir kvalifikacijų, teikiant informaciją visuomenei ir socialiniams partneriams, diegiant šiuolaikinę įsivertinimo ir vertinimo kultūrą. Ignalinos rajono savivaldybėje duomenų bazės integruotos su pagrindiniais šalies registrais. Veikia mokinių, pedagogų registrai (e-mokykla). Centralizuota vaikų priėmimo į Ignalinos rajono ikimokyklinio ir priešmokyklinio ugdymo grupes sistema.

,,Šaltinėlio“ mokykloje vedama buhalterinė kompiuterizuota apskaita, kompiuterizuotai tvarkoma ir kaupiama duomenų bazė. Visi pedagogai yra išklausę kompiuterinio raštingumo kursus. Šia linkme ir toliau tobulina savo kompetencijas.

Siekdama užtikrinti kokybišką ugdymo procesą įstaiga kasmet stengiasi diegti naujas technologijas. Šiuo metu visos grupės aprūpintos nešiojamais kompiuteriais, planšetėmis, multimedijos įranga, suteikta prieiga prie interneto. 2020 m. mokykloje įdiegtas elektroninis dienynas ,,Mūsų darželis“. Elektroniniu dienynu naudojasi ir Vidiškių skyrius. Elektroninis dienynas padeda operatyviai registruoti vaikų lankomumą, registruoti maitinimų skaičių. Čia auklėtojos rašo savaitinius planus, esant reikalui, juos koreguoja. Administracija turi prieigą ir mato, kokia tema kalbama kiekvieną savaitę, kiek vaikų tą dieną yra grupėje ir pan. Tai padeda kokybiškiau organizuoti darbą tiek bazinėje mokykloje, tiek Vidiškių skyriuje.

Naudojant IKT ugdymo procese, pasiekiamas vienas iš dvidešimt pirmo amžiaus mokymosi tikslų – skaitmeninis (kompiuterinis) raštingumas. Be to, galimybė naudotis skaitmeninėmis mokymosi priemonėmis yra svarbus informacinių technologijų taikymo ugdymo procese veiksnys. Be šio veiksnio vieno iš šio amžiaus mokymosi tikslų siekimas tampa neįmanomas ir neįgyvendinamas. Tai parodė 2019 m. prasidėjusi COVID -19 epidemija. Tačiau, kaip ir kiekviena technika, kompiuteriai, planšetės, programos genda ir sensta. Skiriamų lėšų nepakanka šiuolaikinėms technologinėms bei modernioms metodinėms priemonėms įsigyti. Išlieka poreikis įsigyti naujų skaitmeninių ugdymo priemonių, skirtų mokymo(si) sunkumų ir raidos sutrikimų turinčių vaikų ugdymui.

### **VIDAUS IŠTEKLIŲ ANALIZĖ**

### **Žmogiškieji ištekliai**

**Pedagoginių darbuotojų ir techninio personalo etatų kaita (2014 m.–2022 m.)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2014m. | 2015m. | 2016m. | 2017m. | 2018m. | 2019 m. | 2020 m. | 2021m. | 2022m. |
| Pedagoginiai darbuotojai | 36,5 | 37,85 | 36,65 | 36,40 | 35,4 0 | 35,40 | 36,15 | 35,10 | 32,27 |
| Techniniai darbuotojai | 47,50 | 48,00 | 46,25 | 45,25 | 45,25 | 45,00 | 41,75 | 42,25 | 39,25 |
| Iš viso  (etatų) | 84 | 85,85 | 82,9 | 81,65 | 80,65 | 80,4 | 77,9 | 77,35 | 71,52 |

**Duomenys apie pedagogų pareigybes (2022 m.)**

|  |  |  |  |  |  |  |
| --- | --- | --- | --- | --- | --- | --- |
| Direktorius | Pavaduotojai ugdymui | Skyrių vedėjai | Auklėtojai | Meninio ugdymo mokytojai | Mokytojai | Logopedai |
| 1 | 1 | 0 | 27 | 2 | 1 | 2 |

**Duomenys apie pedagogų turimą kvalifikacinę kategoriją (2022m.)**

|  |  |  |  |  |
| --- | --- | --- | --- | --- |
| Neatestuoti pedagogai | Auklėtojo (mokytojo) kvalifikacinė kategorija | Vyresniojo auklėtojo (mokytojo) kvalifikacinė kategorija | Auklėtojo (mokytojo) metodininko kvalifikacinė kategorija | Mokytojo eksperto kvalifikacinė kategorija |
| - | 3 | 17 | 13 | 1 |

Pastaba: ,,Šaltinėlio“ mokykloje ir Vidiškių skyriuje iš viso dirbo 24 pedagogai.

**Duomenys apie darbuotojus ir etatus (2022m.)**

|  |  |  |
| --- | --- | --- |
| **Skyriai** | **Darbuotojų skaičius** | **Etatų skaičius** |
| Ignalinos „Šaltinėlio“ mokykla | 35 | 32,25 |
| Vidiškių skyrius | 8 | 7 |
| **Iš viso** | 43 | 39,25 |

**IV. IGNALINOS ,,ŠALTINĖLIO“ MOKYKLOS 2018–2021 M. STRATEGINIO PLANO ANALIZĖ**

**STRATEGINIAI TIKSLAI**

**. Pagerinti ugdymo(si) kokybę, užtikrinant ugdymo turinio kaitą, tobulinant vaikų (mokinių) pasiekimų ir pažangos vertinimo sistemą.**

**. Kurti saugią ir sveiką ugdytinių ir jų tėvų poreikius tenkinančią lauko ir vidaus aplinką.**

**. Kurti ir stiprinti mokyklos kultūrą ir viešuosius ryšius.**

**1. TIKSLAS - Pagerinti ugdymo(si) kokybę, užtikrinant ugdymo turinio kaitą, tobulinant vaikų (mokinių) pasiekimų ir pažangos vertinimo sistemą.**

Įgyvendinant pirmąjį tikslą, buvo iškelti 3 uždaviniai:

* 1. **Užtikrinti kokybišką vaikų (mokinių) ugdymą(si) rūpinantis individualių gebėjimų raiškos plėtojimu ir ugdymosi poreikių tenkinimu.**
  2. **Siekti, kad sveikatos ugdymas taptų viena iš svarbiausių veiklos sričių. Ieškoti naujų efektyvių vaikų sveikatos stiprinimo formų.**
  3. **Didinti tėvų ir socialinių partnerių įtraukimą į ugdymo procesą.**

Siekiant įgyvendintipirmąjį uždavinį – **1.1.Užtikrinti kokybišką vaikų (mokinių) ugdymą(si) rūpinantis individualių gebėjimų raiškos plėtojimu ir ugdymosi poreikių tenkinimu**,- buvo atnaujinamas ugdymo turinys, atsižvelgiant į vaikų (mokinių) individualius poreikius ir gebėjimus. Sukurtos naujos vaikų pasiekimų vertinimo formos. Priimtas bendras susitarimas dėl vaikų (mokinių) pasiekimų vertinimo. Vaikų (mokinių) darbai buvo kaupiami aplankuose, duomenų saugojimo laikmenose. Patobulintos individualizuotos ugdymo(si) programos, kurios padėjo vaikams (jaunuoliams) įgyti žinių, mokėjimų pagal savo patirtį, gebėjimus ir sutrikimo pobūdį.

Ugdytiniams buvo teikiamos kokybiška logopedų pagalba. Parengtos korekcinės užduotys vaikų savireguliacijai ir savikontrolei lavinti. Mokslo metų pabaigoje išryškėjo vaikų pažanga, aukštesni gebėjimai.

Mokykloje veikė papildomi ugdymo būreliai: krepšinio, keramikos, dainavimo. Juos vedė laisvieji mokytojai.

Buvo plečiama edukacinė veikla už mokyklos ribų. Priešmokyklinės ir vyresnio amžiaus ikimokyklinės grupės kartą per mėnesį vyko į ekskursijas: į tėvų darbovietes, biblioteką, kitas įstaigas.

Pedagogai ugdymo procese naudojosi įvairiomis IKT priemonėmis. Ypač tai buvo aktualu, kada paskelbus epidemiją dėl COVID-19 viruso, teko dirbti ir nuotoliniu būdu. Pedagogai kėlė kvalifikaciją, išmoko naudotis Zoom, Teams programomis. Nuotoliniu būdu vedė susirinkimus, seminarus, organizavo seminarus pačioje mokykloje. Gerąja darbo patirtimi dalijosi rajono metodinio būrelio veikloje.

2020 m. kovo 20 d. įsakymu Nr. V-23 patvirtintas Ignalinos ,,Šaltinėlio“ mokyklos ugdymo proceso organizavimo nuotoliniu būdu tvarkos aprašas, kuriame reglamentuotas nuotolinio ugdymo organizavimas mokykloje. Nuotolinis ugdymas vyko vadovaujantis aprašo nuostatomis.

Siekiant įgyvendintiantrąjį uždavinį – **1.2**. **Siekti, kad sveikatos ugdymas taptų viena iš svarbiausių veiklos sričių. Ieškoti naujų efektyvių vaikų sveikatos stiprinimo formų, -** „Šaltinėlio“ mokyklos ir Vidiškių skyriaus priešmokyklinio ugdymo grupių vaikai dalyvavo tarptautinėje ankstyvosios prevencijos programoje „Zipio draugai“. Ugdytiniai įgijo gebėjimų įveikti socialinius bei emocinius sunkumus. Vaikų daroma pažanga, pasiekimai buvo fiksuojami ,,Vaikų pasiekimų aplankuose“.

2022-02-02 ,,Šaltinėlio“ mokyklos direktoriaus įsakymu Nr. V-9 patvirtinta naujos sudėties Sporto ir sveikatos veiklą organizuojanti grupė, kuri parengė naują sveikatos stiprinimo programą 2023–2027 metams ,,Augu sveikas ir stiprus“.

Nuo 2000-ųjų metų dalyvaujame sveikatą stiprinančių mokyklų veikloje: ,,Sveikatos želmenėliai“, o nuo 2010-ųjų metų ,,Sveikatiados“ projekte. Projektas **„**Sveikatiada“ (www**.**sveikatiada.lt) – socialinė iniciatyva, kuria siekiama diegti sveikos gyvensenos kultūrą šalies ikimokyklinio ugdymo ir bendrojo ugdymo mokymo įstaigose ir ugdyti vaikų sveikos mitybos ir fizinio aktyvumo įpročius.Projektą visos Lietuvos mastu įgyvendina „Maisto Bankas“. Vyresnių ikimokyklinių ir priešmokyklinių grupių vaikai taip pat dalyvavo ,,Futboliuko“ projekte.

Buvo organizuotos sporto šventės su ugdytinių šeimomis, vyko aktyvus vaikų ugdymas gamtoje. Vaikai tyrinėjo, eksperimentavo. Mokyklos teritorijoje esančiame šiltnamyje augino daržoves, pakeliamose lysvėse – prieskonines žoleles.

Įstaiga dalyvauja ES remiamoje programoje ,,Vaisių ir daržovių bei pieno ir pieno produktų vartojimo skatinimas vaikų ugdymo įstaigose“ (pieno produktų ir vaisių tiekimas).

2020 m. kovo 30 d. įsakymu Nr. V-23.1 patvirtintas Pasirengimo galimam užsikrėtimo virusu COVID-19 atvejui priemonių ir veiksmų, patvirtinus užsikrėtimo virusu COVID-19 atvejį, švietimo įstaigoje planas. Siekiant maksimaliai užtikrinti vaikų ir darbuotojų saugumą, nustatyti aiškūs darbuotojų veiksmai, atsakomybė, patvirtinus užsikrėtimo virusu COVID-19 atvejį mokykloje.

Siekiant įgyvendinti trečiąjį uždavinį – **1.3. Didinti tėvų ir socialinių partnerių įtraukimą į ugdymo procesą, -** buvo vykdoma tiriamoji-analitinė veikla. Anketinių apklausų, susirinkimų ir individualių pokalbių metu ištirti tėvų ir vietos bendruomenės poreikiai ir lūkesčiai. Buvo užtikrintas tėvų bendruomenės švietimas, teikiant psichologinę pagalbą: organizuotos 2 paskaitos tėvams (,,Smurtas ir vaikų bausmės“, ,,Vaikas lyderis“), vyko 2 grupinės konsultacijos, 62 individualios konsultacijos tėvams (2019 m.)

Vykdyta tėvų (globėjų) apklausa dėl atlyginimo už vaikų išlaikymą įstaigoje. Naujas Atlyginimo už vaikų, ugdomų pagal ikimokyklinio ugdymo programas, išlaikymą Ignalinos rajono savivaldybės ugdymo įstaigose tvarkos aprašas patvirtintas Ignalinos rajono savivaldybės tarybos 2022 m. kovo 24 d. sprendimu Nr. T-52.

Grupėse vyko atviros veiklos, kurias galėjo stebėti tėvai.

Jau tapo tradicija – kiekvienais metais, vasaros vidury, kviestis į pirmąjį susitikimą būsimų darželinukų tėvelius.

Bendruomenės nariai dalyvavo organizuojamose tradicinėse kalendorinėse šventėse, sporto šventėse, talkose.

Nuolat bendradarbiaujame su socialiniais partneriais:

Ignalinos visuomenės sveikatos biuro specialistai organizavo sveikatos stiprinimo renginius.

Bendradarbiaujant su Ignalinos rajono savivaldybės administracijos Vaiko teisių apsaugos skyriumi, seniūnijų socialiniais rajono darbuotojais, teikiama konsultacinė pagalba rizikas patiriančioms šeimomis.

Dalyvavome bendruose projektuose su Ignalinos rajono savivaldybės viešosios bibliotekos Vaikų literatūros skyriumi: vaikai vaidino, skaitė knygutes, piešė iliustracijas, stebėjo bibliotekos darbuotojų rodomus spektakliukus.

Ignalinos miškų ūkio urėdijos darbuotojai atvykdavo į įstaigą ir mielai supažindino ugdytinius su įvairiais drugiais, paukščiais. Tėveliai su vaikais gamino inkilėlius ir kėlė kartu su miškų darbuotojais. ,,Šaltinėlio“ visa bendruomenė žiemos metu visada organizuoja akciją ,,Padėk paukšteliams ir žvėreliams“.

Pasirašėme naujas bendradarbiavimo sutartis su ,,Ąžuolo“ krepšinio mokykla, Ignalinos Šv. Mergelės Marijos gimimo parapijos Caritas vaikų dienos centru ,,Eldoradas“.

2020 m. sausio 30 d. įsakymu Nr. V-8 patvirtintas Atlyginimo už vaikų išlaikymą ugdymo, higieninėms reikmėms tenkinti Ignalinos ,,Šaltinėlio“ mokykloje panaudojimo tvarkos aprašas, kuriame reglamentuotas lėšų, gaunamų už vaikų išlaikymą ir skiriamų vaikų ugdymo, higieninėms reikmėms tenkinti, panaudojimas. Kaip panaudojamos lėšos yra informuojami tėvai.

Gerinant ugdytinių maitinimo kokybę, organizuojamas sveikatą tausojantis maitinimas. Kasmet atnaujinami 15-os dienų maitinimo valgiaraščiai. Atsižvelgiama ir į tėvų pageidavimus, jei nenusižengiama maitinimo reikalavimams.

**2.TIKSLAS Kurti saugią ir sveiką ugdytinių ir jų tėvų poreikius tenkinančią lauko ir vidaus aplinką.**

Įgyvendinant antrąjį tikslą, buvo iškelti 2 uždaviniai:

* 1. **Modernizuoti vidaus edukacines aplinkas.**

**2.2.Modernizuoti lauko edukacines aplinkas.**

Siekiant įgyvendintipirmąjį uždavinį – **2.1.** **Modernizuoti vidaus edukacines aplinkas,** – grupės įstaigos viduje buvo papildytos įvairiomis priemonėmis iš ugdymo lėšų ir ugdymui ir sanitarinėms priemonėms skirtų lėšų: žaislais, knygomis, įvairiu popieriumi, dėlionėmis, žemėlapiais ir kitomis kanceliarinėmis priemonėmis. Kiekviena grupė turi po kompiuterį, planšetes.

Vidaus aplinka atitinka individualius vaikų poreikius, pagerėjo ugdymo(si ) kokybė.

Gerinant ugdymo turinį, jo prieinamumą, įdiegta internetinė sistema ,,Mūsų darželis“, kuri paspartina informacijos prieinamumą, taupo laiką pildant vaikų lankomumą, rašant savaitinius ugdymo planus, suteikia papildomą bendravimą tarp mokyklos bendruomenės narių patogiu metu. Ši sistema ypač pasitarnavo karantino metu: pagerėjo ugdomųjų veiklų planavimas (sumažėjo laiko sąnaudos), pedagogai plačiau pradėjo naudoti IKT priemones ugdymo procese.

Mokyklos muziejus papildytas naujais senoviniais buities reikmenimis, pritaikytas edukacinei veiklai.

Mokyklos Vidiškių skyriaus visos grupės aprūpintos baldais (staliukais ir kėdutėmis vaikams).

Pagerintos vaikų ugdymosi ir poilsio sąlygos ,,Šaltinėlio“ mokykloje ir mokyklos skyriuje, jos atitinka higienos reikalavimus – „Šaltinėlio“ mokyklos ir Vidiškių skyriaus grupėse įsigyta naujos patalynės: čiužinių, antklodžių, pagalvių, rankšluosčių.

Trūkstant patalpų, liko neatnaujinta sporto salė, patalpa, kurioje anksčiau vyko dailės, teatro užsiėmimai. Šiose patalpose šiuo metu veikia ikimokyklinio ugdymo grupė.

Siekiant įgyvendintiantrąjį uždavinį **– 2.2. modernizuoti lauko edukacines aplinkas, -** lauke buvo įrengtos 6 naujos edukacinės erdvės: ,,Čia gyvena“ (informacinis stendas lauke apie įstaigos teritorijos aplinkoje gyvenančius paukščius, gyvūnus, vabzdžius), ,,Vaistažolės“ ir ,,Daržovės“ (informacinis stendas lauke apie įstaigos teritorijoje auginamas daržoves ir vaistažoles), ,,Raidžių skaičiuotuvas“ (lauko edukacinė priemonė), ,,Lauko virtuvė“, medinis skaičiuotuvas (lauko edukacinė priemonė), ,,Uždanga į miško takelį“ (iš antrinių žaliavų).

Mokyklos edukacinei aplinkai papildyti tėvai padovanojo medinį traukinuką ir malūną, šulinėlį ir tiltuką.

Įstaigos veiklą prižiūri priežiūrą vykdančios institucijos. Kasmet vykdoma vaikų žaidimų aikštelių priežiūra. Nors aikštelės įsigytos su sertifikatais, tačiau kartais neatitinka standartų reikalavimų. 2020 m. patikrą vykdęs Nacionalinio visuomenės sveikatos centro kontrolierius nustatė balansinių sūpynių ir karuselių dalinių neatitikimų. Pastatų priežiūros darbininkas papildomai atliko tam tikrus darbus ir likvidavo neatitikimus.

**3.TIKSLAS - Kurti ir stiprinti mokyklos kultūrą ir viešuosius ryšius.**

Įgyvendinant trečiąjį tikslą, buvo iškelti 2 uždaviniai:

**3.1. Kurti mokyklos įvaizdį.**

**3.2. Stiprinti mokyklos reprezentavimą viešoje erdvėje.**

Siekiant įgyvendintipirmąjį uždavinį – **3.1. Kurti mokyklos įvaizdį,** - daug dėmesio buvo skiriama mokyklos bendruomenės narių bendravimui ir bendradarbiavimui. Bendruomenės nariai aktyviai dalyvavo įvairiuose mokyklos renginiuose, šventėse, sporto renginiuose, akcijose, talkose. Buvo paminėtas ,,Šaltinėlio“ 40 metų jubiliejus. Dėl COVID-19 pandemijos buvo vykdomas metų laiko projektas, skirtas mokyklos jubiliejui, susidedantis iš eilės renginių lauke (sporto varžybų, piešimo, šokių dienos) ir grupėse atskirai.

Šiam uždaviniui įgyvendinti buvo turtinama ugdomosios veiklos įvairovė, įrengiant naujas edukacines erdves mokykloje. 2018 m. įrengtos 5 naujos žaidimų aikštelės (iš jų 2 Vidiškių skyriuje ir tuo laiku mokyklai priklausiančiame Didžiasalio skyriuje).

Pedagogės yra aktyvios visuomenininkės. Dalyvauja vokalinio ansamblio ,,Atgaiva“ veikloje, koncertuoja daugelyje rajono renginių.

Siekiant įgyvendintiantrąjį uždavinį – **3.2. Stiprinti mokyklos reprezentavimą viešoje erdvėje,** - buvo publikuojami pranešimai įstaigos, rajono internetiniuose puslapiuose, rajono spaudoje, mokyklos socialiniame tinkle – facebook, internetiniame puslapyje – www.ikimokyklinis.lt. Sukurti lankstinukai.

Vykdytos įvairios veiklos, pasidalyta gerąja patirtimi.

Per pastaruosius metus buvo vykdoma daug ugdytinių trumpalaikių ir ilgalaikių grupių projektų. Pedagogai sėkmingai juose dalyvavo ir įgyvendino. Tai:

1. ERASMUS+KA2 Inovacijų kūrimo Strateginių partnerysčių projekte ,,Tradicijos ir inovacijos ikimokyklinio ugdymo įstaigose“;

1. Respublikiniame ikimokyklinio ugdymo įstaigų specialiųjų pedagogų ir logopedų prevenciniame projekte ,,Žaidimai moko“;
2. Respublikiniame projekte ,,Sveikatiada“;
3. Lietuvos mokinių neformaliojo švietimo centro projekte ,,Sveikata visus metus 2020“;
4. Respublikiniame ikimokyklinio ir priešmokyklinio ugdymo amžiaus vaikų ir pedagogų virtualiame ekologiniame-meniniame projekte ,,Kuriu žodį Lietuvai“;
5. Šalies ikimokyklinio ir priešmokyklinio ugdymo įstaigų muzikiniame projekte „Muzikos takeliu 2021“.

Vien tik 2021 m. dalyvauta įvairiuose konkursuose, parodose. Gautos padėkos:

1. VII Nacionalinis vaikų piešinių konkursas „Lietuvos paukščiai 2021“.
2. Respublikinė virtuali ikimokyklinio ir priešmokyklinio amžiaus vaikų kūrybinių darbų nuotraukų paroda ,,Mano Lietuva“.
3. Respublikinė ikimokyklinio ugdymo įstaigų ankstyvojo amžiaus vaikų meninių darbų paroda ,,Lietuva mano širdyje ir delnuose“
4. Respublikinė ikimokyklinių ugdymo įstaigų bendruomenių virtuali paroda ,,Linksmosios kojinaitės“, skirtai Tarptautinei Dauno sindromo dienai paminėti.
5. Respublikinis ikimokyklinio ir priešmokyklinio ugdymo įstaigų virtualus liaudies dainų festivalis ,,Iš dainelių iš dainų vainiką Lietuvai pinu“, skirtas Lietuvos Valstybės atkūrimo ir Lietuvos Nepriklausomybės atkūrimo dienoms paminėti.
6. Akcija ,,Atmintis gyva, nes liudija“.
7. Respublikinė virtuali fotografijų paroda ,, Gimtasis miestas vaiko akimis“.
8. Respublikinė piešinių paroda, skirta Tolerancijos dienai paminėti ,,Aš – toks, tu – kitoks ir pasaulis tampa spalvotas“.
9. Mokyklos auklėtinė dalyvavo Lietuvos vaikų ir moksleivių ,,Dainų dainelės“ konkurse, taip pat konkurse „Tramtatulis“ ir tapo laureate.

Kiekvienais metais dalyvaujame rajoniniame renginyje ,,Mažoji žvaigždutė“, Visagino vaikų lopšelio-darželio ,,Auksinis raktelis“ pop muzikos festivalyje ,,Šypsenėlė“.

Vaikai lanko Ignalinos Miko Petrausko muzikos mokyklą, Ignalinos švietimo ir sporto paslaugų centro šokių būrelį. Sudarytos sąlygos laisviesiems pedagogams įstaigos patalpose (po ugdomojo proceso) lankyti ,,Mažųjų pumpurėlių“ mokyklėlę. Papildoma veikla labiau padeda atskleisti vaikų individualius polinkius ir gebėjimus. Užsiėmimus vedantį pedagogė turi licenciją ir yra sudariusi su įstaiga nuomos sutartį.

**V. MOKYKLOS SSGG ANALIZĖ**

**STIPRYBĖS**

* kvalifikuoti, ilgametę darbo patirtį turintys pedagogai ir jų padėjėjai;
* palankios sąlygos rajone gyvenančių tėvų vaikams, turintiems specialiųjų ugdymosi poreikių, ugdytis specialiojoje klasėje;
* vykdoma sveikatos stiprinimo programa ,,Augu sveikas ir stiprus“;
* visos grupės, pedagogai ir kiti darbuotojai aprūpinti interneto prieiga bei kompiuteriais;
* gera informacijos sklaida apie įstaigos veiklą;
* sustiprintas teritorijos, joje esančių aikštelių, inventoriaus saugumas, įrengus vaizdo stebėjimo kameras ,,Šaltinėlio‘ mokykloje;
* užtikrintas ,,Šaltinėlio“ mokyklos ir Vidiškių skyriaus vaikų saugumas lauke, aptvėrus teritorijas saugia, higienos reikalavimus atitinkančia tvora;
* lauko žaidimų aikštelės atitinka standartus, įsigytos su sertifikatais;
* kokybiška mokyklos Vaiko gerovės komisijos veikla;
* pedagogų ir vaikų aktyvus dalyvavimas įstaigos, miesto ir šalies renginiuose;
* ugdytinių dalyvavimas įvairiuose konkursuose, parodose;
* tradicijų puoselėjimas, kurias palaiko visa bendruomenė;
* sudarytos sąlygos pedagogams ir kitiems darbuotojams kelti savo kvalifikaciją;
* geri priešmokyklinio amžiaus grupių vaikų mokyklinės brandos rezultatai;
* estetiškos, atnaujintos lauko ir grupių aplinkos: įrengtos naujos edukacinės erdvės (šiltnamis, lysvės ir kt.);
* atlikta įstaigos ir jos skyrių renovacija ir modernizavimas;

**SILPNYBĖS**

* finansinių išteklių stoka įstaigos ugdomosios aplinkos kūrimui: modernioms ugdymo priemonėms, lauko žaidimų aikštelių inventoriui;
* mažas procentas pedagogų, kalbančių užsienio kalbomis;
* patalpų stoka (neišnaudojamos visos naujųjų technologijų galimybės ugdymo procese);
* lėšų stoka nuolatiniam IT atnaujinimui;
* nepakankamai efektyvi komandinio darbo veikla;
* pasyvus tėvų dalyvavimas vaikų ugdyme;

**GALIMYBĖS**

* naujų, inovatyvių ugdymo(si) formų taikymas ugdomajame procese;
* lyderystės įgūdžių tobulinimas, inicijuojant ir vykdant bendrus projektus su kitomis rajono, respublikos, užsienio šalimis;
* dalyvavimas konkursuose, projektinėje veikloje, siekiant pritraukti įvairių fondų lėšas, siekiant modernizuoti įstaigos aplinką;
* didesnis IT panaudojimo galimybių išnaudojimas;
* bendruomenės narių komandinio darbo efektyvinimas;
* informacinės, konsultacinės, socialinės pagalbos šeimai sistemos tobulinimas (vaiko gerovės komisijos darbo tobulinimas);
* mokyklos veiklos įsivertinimo sistemos tobulinimas;
* mokyklos įvaizdžio gerinimas.

**GRĖSMĖS**

* mažėjantis vaikų skaičius;
* nemažėjantis vaikų skaičius iš socialiai remtinų šeimų ir iš šeimų, patiriančių socialinę riziką;
* daugėjantis vaikų, turinčių su kalbos ir komunikacijos, elgesio ir kitais raidos vystymosi sutrikimais skaičius;
* kvalifikuotų specialistų trūkumas (spec. pedagogų, pedagogų padėjėjų);
* nepakankamas mokyklos finansavimas.

**VI. STRATEGINĖS IŠVADOS**

Atsižvelgiant į vidaus ir išorės veiksnius bei mokyklos stiprybes, silpnybes, galimybes ir grėsmes, 2023–2026 metais būtina:

* tobulinti vaikų ugdymo kokybę;
* plėtoti mokyklos materialinę bazę;
* ieškoti būdų ir formų vaikų sveikatos stiprinimui;
* gerinti įstaigos bendruomenės, socialinių partnerių, ugdytinių ir jų tėvų bendradarbiavimą.

**VII. MOKYKLOS VEIKLOS STRATEGIJA**

**MOKYKLOS TIKSLAI IR UŽDAVINIAI**

**VIZIJA**

Saugi, patraukli švietimo įstaiga, atvira pokyčiams, kurioje užtikrinama ugdymo(si) kokybė, įvairių gebėjimų ir poreikių vaikams (jaunuoliams).

**MISIJA**

Ugdyti atvirą, kūrybingą ir atsakingą asmenybę, atsižvelgiant į kiekvieno vaiko unikalumą bei poreikius, užtikrinant saugią, ugdymą(si) skatinančią aplinką.

**STRATEGINIS TIKSLAS**

**Užtikrinti kokybišką ugdymo(si) proceso organizavimą, grindžiamą didesniu įsitraukimu, bendruomeniškumu, suinteresuotų šalių sąveika ir socialine partneryste, užtikrinant ugdymo turinio kaitą, tobulinant vaikų (mokinių) pasiekimų ir pažangos vertinimo sistemą.**

**1. UŽDAVINYS.** Gerinti ikimokyklinio ir priešmokyklinio ugdymo programų įgyvendinimą kūrybingai ir veiksmingai integruojant socialinio emocinio ugdymo, STEAM ugdymo, ekologinio ugdymosi programas.

**2. UŽDAVINYS**. Kurti saugią ir sveiką, kūrybišką ugdytinių ir jų tėvų poreikius tenkinančią lauko ir vidaus aplinką.

**3. UŽDAVINYS.** Kurti ir stiprinti mokyklos kultūrą ir viešuosius ryšius.

**VIII. STRATEGIJOS ĮGYVENDINIMO PLANAS**

**TIKSLAS. Užtikrinti kokybišką ugdymo(si) proceso organizavimą, grindžiamą didesniu įsitraukimu, bendruomeniškumu, suinteresuotų šalių sąveika ir socialine partneryste, užtikrinant ugdymo turinio kaitą, tobulinant vaikų (mokinių) pasiekimų ir pažangos vertinimo sistemą.**

**1. UŽDAVINYS. Gerinti ikimokyklinio ir priešmokyklinio ugdymo programų įgyvendinimą kūrybingai ir veiksmingai integruojant socialinio emocinio ugdymo, STEAM ugdymo, ekologinio ugdymosi programas.**

|  |  |  |  |  |  |  |
| --- | --- | --- | --- | --- | --- | --- |
| Uždavinys | Priemonė | Rezultatai | Terminai | Vykdytojai | | Lėšų šaltiniai |
| **1.Gerinti ikimokyklinio ir priešmokyklinio ugdymo programų įgyvendinimą kūrybingai ir** **veiksmingai integruojant socialinio emocinio ugdymo, STEAM ugdymo, ekologinio ugdymosi programas**. | 1. Patvirtinta darbo grupė ikimokyklinio ugdymo turiniui atnaujinti  2.Išanalizuotas pagal amžiaus grupes ikimokyklinio ugdymo programos veiksmingumas.    3.Priešmokyklinio ugdymo bendrosios programos įgyvendinimas.  STEAM ugdymo metodikų ir technologijų integravimas.  4.Vaikų ugdymo(si) pasiekimų analizė (programos atitiktis planuojamoje grupių veikloje).  5. Tėvų sistemingas informavimas apie ugdymo procesą bei vaikų ugdymo(si) pasiekimus.  6. Projektinių veiklų plėtojimas, ieškant novatoriškų idėjų ugdymo proceso tobulinimui.  7. Pedagogų kvalifikacijos kėlimas.  Veiklios, atsakingos ir sutelktos bendruomenės, gebančios kūrybiškai dirbti komandose, formavimas  8. Mokytojai kasmet reflektuoja savo veiklą, numato tobulintinas sritis | Atnaujinta bei pakoreguota ikimokyklinio ugdymo programa.  Ikimokyklinio ugdymo turinys pakoreguotas atsižvelgiant į vaikų daromą pažangą, pasiekimų lygį.  Ugdymo turinys vykdomas penkioms mokymosi sritims: kalbiniam, socialiniam, STEM, meniniam, sveikatos ir fiziniam ugdymui.  Pasitarimų, posėdžių metu reflektuojama apie įvykusias veiklas ir renginius.  aptariamos jų perspektyvos.  Tėvai gauna įvairiapusę informaciją apie vaikų pasiekimus susirinkimų, individualių pokalbių, konsultacijų metu, per facebook tėvų grupes, el. paštu, internetinę svetainę, Zoom susijungimus.  Pedagogai rengia ir vykdo projektus, kurie praplečia ugdytinių žinias ir potyrius.  Užtikrinta ugdymo kokybė. Ugdymas vyksta pagal naujausias metodikas, rekomendacijas. Kiekvienas pedagogas kasmet kelia kvalifikaciją ir dalyvauja kompetencijų tobulinimo renginiuose mažiausiai 5 dienas.  Mokytojų veiklos rezultatai naudojami ugdymo kokybės gerinimui. Didėja profesinis meistriškumas, savivertė. | 2023–2026  m. m. | Direktorius, pavaduotojas ugdymui, ikimokyklinio ir priešmokyklinio ugdymo pedagogai, mokytojai, logopedai. | | Laiko ir žmogiškieji ištekliai, mokymui skirtos valstybės biudžeto lėšos. |
| 2023– 2026  m. m.  2023– 2026  m. m.  2023– 2026  m. m.  2023– 2025  m. m.  2023– 2025  m. m.  2023– 2025  m. m.  2023– 2026  m. m. | | Direktorius, pavaduotojas ugdymui, ikimokyklinio ir priešmokyklinio ugdymo pedagogai.  Priešmokyklinio ugdymo pedagogai  Direktorius, pavaduotojas ugdymui, ikimokyklinio ir priešmokyklinio ugdymo pedagogai, mokytojai, logopedai.  Direktorius, pavaduotojas ugdymui.  Priešmokyklinio ugdymo pedagogai, mokytojai, logopedai  Direktorius, pavaduotojas ugdymui, ikimokyklinio ir priešmokyklinio ugdymo pedagogai, mokytojai, logopedai.  Direktorius, pavaduotojas ugdymui, ikimokyklinio ir priešmokyklinio ugdymo pedagogai, mokytojai, logopedai. | Laiko ir žmogiškieji ištekliai.  Laiko ir žmogiškieji ištekliai, mokymui skirtos valstybės biudžeto lėšos.  Laiko ir žmogiškieji ištekliai.  Laiko ir žmogiškieji ištekliai.  Laiko ir žmogiškieji ištekliai.  Laiko ir žmogiškieji ištekliai, mokymui skirtos valstybės biudžeto lėšos.  Laiko ir žmogiškieji ištekliai. |

**2. UŽDAVINYS. Kurti saugią ir sveiką, kūrybišką ugdytinių ir jų tėvų poreikius tenkinančią lauko ir vidaus aplinką.**

|  |  |  |  |  |  |
| --- | --- | --- | --- | --- | --- |
| Uždavinys | Priemonė | Rezultatai | Terminai | Vykdytojai | Lėšų šaltiniai |
| **Kurti saugią ir sveiką, kūrybišką ugdytinių ir jų tėvų poreikius tenkinančią lauko ir vidaus aplinką.** | 1. Sveikatos stiprinimo programos  ,,Augu sveikas ir stiprus“ sukūrimas ir jos priemonių įgyvendinimas.  2. Socialinės emocinės programos ,,Zipio draugai“ įgyvendinimas.  3. Sporto salės atnaujinimas ir pritaikymas vaikų sporto užsiėmimams.  4. Dailės ir teatro studijos „Kiškių mokyklėlė“ atnaujinimas.  5. Mokyklos muziejaus papildymas naujais eksponatais, pritaikytais edukacinei veiklai.  6. Pedagogų skatinimas kurti edukacines priemones vaikų ugdomajai veiklai.  7. Takų dangų ,,Šaltinėlio‘‘ mokykloje ir jos skyriaus teritorijose atnaujinimas.  8. Lauko žaidimų aikštelių atnaujinimas, papildymas naujomis priemonėmis ,,Šaltinėlio“ mokykloje ir jos skyriuje  9.Krepšinio aikštelės dangos atnaujinimas, bėgimo takų įrengimas.  10. Gamtinių tyrinėjimų erdvės (daržo, šiltnamio) praplėtimas. | Sukurta palanki sveikatai, gerą savijautą ir fizinį aktyvumą skatinanti aplinka. Suformuoti vaikų sveikatos mitybos įgūdžiai ir įpročiai. Užtikrintos sąlygos mokyklos bendruomenės narių fiziniam aktyvumui.  Ugdytiniai geba įveikti  kasdienius emocinius sunkumus: atstūmimą, vienatvę, patyčias ar priekabiavimą, sunkius pokyčius.  Kūno kultūros užsiėmimai, sportinės pramogos vyksta sporto salėje.  Vyresniųjų ikimokyklinių ir priešmokyklinių grupių ugdytiniams meninės veiklos užsiėmimai vyksta dailės ir teatro studijoje „Kiškių mokyklėlė“.  Vaikai susipažįsta su senoviniais buities reikmenimis, mokyklos istorija.  Per metus pedagogai sukuria bent po 1 metodinę priemonę vaikų ugdymui. Gerėja ugdymo kokybė.  Atnaujintos takų dangos ,,Šaltinėlio‘‘ mokyklos ir jos skyriaus teritorijose. Užtikrintas vaikų saugumas.  Didės edukacijų lauke pasirinkimas, aktyviai veikdami stiprins sveikatą  Sporto aikštelėje įrengta minkšta danga. Vaikai stiprės fiziškai, ugdysis sveikesnėje, saugesnėje aplinkoje.  Įrengtas šiltnamis, praplėstas daržas.  Vaikai susipažįsta su įvairesniais vaistingaisiais augalais, daržovėmis. | 2023– 2026 m. m.  2023 – 2026  m. m.  2023– 2026  m. m  2023– 2026  m. m  2023– 2025  m. m.  2023– 2025  m. m  2023 –  2025 m. m.  2023 –  2025 m. m.  2025m.  2023 – 2025 m. m | Direktorius, pavaduotojas ugdymui,  ūkvedys,  pedagogai, bendruomenė, socialiniai partneriai  Direktorius, pavaduotojas ugdymui,  pedagogai  Direktorius,  ūkvedys.  Direktorius,  ūkvedys.  Direktorius,  ūkvedys, mokyklos bendruomenė.  Ikimokyklinio ir priešmokyklinio ugdymo pedagogai,  pavaduotojas ugdymui.  Direktorius,  ūkvedys.  Direktorius,  ūkvedys.  Direktorius,  ūkvedys.  Direktorius,  ūkvedys, auklėtojos, jų padėjėjos. | Mokymui skirtos valstybės biudžeto lėšos, laiko ir žmogiškieji ištekliai.  Mokymui skirtos valstybės biudžeto lėšos, laiko ir žmogiškieji ištekliai.  Laiko ir žmogiškieji ištekliai.  Laiko ir žmogiškieji ištekliai.  Savivaldybės biudžeto lėšos.  Laiko ir žmogiškieji ištekliai,  savivaldybės lėšos.  Savivaldybės biudžeto lėšos.  Savivaldybės biudžeto lėšos.  Savivaldybės biudžeto lėšos. |

1. **UŽDAVINYS. Kurti ir stiprinti mokyklos kultūrą ir viešuosius ryšius, palaikyti teigiamą emocinį ir psichologinį mikroklimatą bendruomenėje.**

|  |  |  |  |  |  |
| --- | --- | --- | --- | --- | --- |
| Uždavinys | Priemonė | Rezultatai | Terminai | Vykdytojai | Lėšų šaltiniai |
| **Kurti ir stiprinti mokyklos kultūrą ir viešuosius ryšius, palaikyti teigiamą emocinį ir psichologinį mikroklimatą bendruomenėje.** | 1.Mokyklos veiklų, puoselėjančių bendruomenės tradicijas, gerinančių mokyklos įvaizdį planavimas ir vykdymas.  2. Projektų rengimas finansavimui gauti.  3.Respublikinių ir tarptautinių praktinių-teorinių konferencijų organizavimas.  4. Edukacinių renginių bendruomenei organizavimas.  5. Informacijos apie mokyklą viešinimas (spaudoje, mokyklos internetinėje svetainėje, kt.).  6. Modernios vidinio ir išorinio įstaigos komunikavimo  sistemos įdiegimas. | Tradicijų puoselėjimas padeda vaikų-tėvų-pedagogų tarpusavio santykiams, stiprėja įstaigos bendruomenė.  Parengtas ir įgyvendintas bent 1 projektas  Mokyklos bendruomenė dalinasi gerąja darbo patirtimi, kelia kvalifikaciją, tobulėja.  Organizuoja konferencijas.  Stiprus bendradarbiavimo ryšys tarp tėvų ir pedagogų.  Didėja įstaigos žinomumas, teikiama informacija visuomenei apie mokyklos vykdomas veiklas.  Įdiegta elektroninio dienyno pildymo sistema suteikia tėvams galimybę gauti savalaikę informaciją apie vaiko veiklą mokykloje, daromą pažangą. | 2024– 2026 m. m  2023 – 2026 m. m.  2024 – 2026 m. m.  2023 – 2026 m. m.  2023 – 2026 m. m.  2023 – 2025 m. m. | Direktorius, pavaduotojas ugdymui, pedagogai.  Direktorius, pavaduotojas ugdymui, ūkvedys.  Direktorius, pavaduotojas ugdymui, pedagogai.  Pavaduotojas ugdymui, pedagogai.  Direktorius, pavaduotojas ugdymui,  pedagogai.  Direktorius, pavaduotojas ugdymui,  pedagogai | Laiko ir žmogiškieji ištekliai.  Laiko ir žmogiškieji ištekliai.  Laiko ir žmogiškieji ištekliai.  Laiko ir žmogiškieji ištekliai.  Laiko ir žmogiškieji ištekliai.  Savivaldybės biudžeto lėšos. |

**IX. STRATEGINIO PLANO ĮGYVENDINIMO PRIEŽIŪRA**

Strateginio plano įgyvendinimas vertinamas rengiant mokslo metų veiklos planą. Vertina mokslo metų veiklos plano rengimo grupė. Veiklos rezultatai aptariami mokyklos savivaldos institucijose kiekvienų mokslo metų pradžioje. Galutinis vertinimas organizuojamas 2026 m. pabaigoje, sudarius naujo strateginio plano rengimo grupę. Šios grupės nariai rengs strateginio plano ataskaitą.

\_\_\_\_\_\_\_\_\_\_\_\_\_\_

PRITARTA

Mokyklos tarybos posėdžio

2023 m. gegužės 4 d. nutarimu

(protokolas Nr. VD -8)